మేనక (నటి)

పద్మావతి అయ్యంగార్ భారతీయ నటి, చిత్ర నిర్మాత. ఆమె సినిమారంగంలో మేనకగా సుపరిచితురాలు. ఆమె 1979 తమిళ చిత్రం రమాయి వయసుక్కు వన్తుట్టాలో తొలిసారిగా నటించింది. 1980 నుండి 1987 వరకు సాగిన నటనా జీవితంలో, ఆమె 125 చిత్రాలకు పైగా కథానాయికగా నటించింది. ఆమె ఎక్కువగా మలయాళ సినిమాలలో నటించినా తమిళం, తెలుగు, కన్నడ, హిందీ సినిమాలు కూడా చేసింది.

ఆమె సినీ నిర్మాత జి. సురేష్ కుమార్‌ని వివాహం చేసుకుంది. 19 సంవత్సరాల తర్వాత, ఆమె టెలివిజన్ సీరియల్ కలివీడు ద్వారా తిరిగి వచ్చింది. 8వ సౌత్ ఇండియన్ ఇంటర్నేషనల్ మూవీ అవార్డ్స్(SIIMA)లో, ఆమె సైమా లైఫ్‌టైమ్ అచీవ్‌మెంట్ అవార్డును అందుకుంది.

వివాహానంతరం నటన నుండి విరమించుకోవాలని నిర్ణయించుకున్నప్పుడు మేనక దక్షిణ భారత చలనచిత్రంలో అత్యధిక పారితోషికం తీసుకునే నటీమణులలో ఒకరు. 24 సంవత్సరాల తర్వాత, ఆమె 2011లో ఫాజిల్ దర్శకత్వం వహించిన లివింగ్ టుగెదర్‌తో క్యారెక్టర్ పాత్రలో చలనచిత్ర నటిగా తిరిగి వచ్చింది.

1980 సినిమా పున్నమినాగులో చిరంజీవితో  ఆమె జతకట్టి తెలుగు ప్రేక్షకులను మెప్పించింది. అలాగే 1982లో ధవళ సత్యం దర్శకత్వంలో వచ్చిన సుబ్బారావుకు కోపంవచ్చింది తెలుగు చిత్రంలో కూడా ఆమె నటించింది.

బాల్యం, విద్యాభ్యాసం 
మేనక అసలు పేరు పద్మావతి, తమిళనాడులోని కన్యాకుమారి జిల్లా నాగర్‌కోయిల్‌లో తమిళ అయ్యంగార్ బ్రాహ్మణ కుటుంబంలో జన్మించింది. రాజగోపాల్, సరోజ దంపతుల నలుగురు సంతానంలో ఆమె ఒక్కతే కూతురు. ఆమె తల్లిదండ్రులు ఇద్దరూ పాఠశాల ఉపాధ్యాయులు. ఆమె తల్లి సరోజ మద్రాస్‌లోని పెరంబూర్‌లోని లూర్దేస్ గర్ల్స్ హయ్యర్ సెకండరీ స్కూల్‌లో బోధించేది.

వ్యక్తిగత జీవితం 
మేనక 1987 అక్టోబరు 27న గురువాయూర్ ఆలయంలో సినీ నిర్మాత జి. సురేష్ కుమార్‌ని వివాహం చేసుకుంది. వారికి ఇద్దరు కుమార్తెలు - రేవతి, కీర్తి సురేష్. మొదట్లో చెన్నైలో స్థిరపడి, తర్వాత తిరువనంతపురం మకాం మార్చారు. కీర్తి సురేష్ సినీ నటి కాగా రేవతి సహాయ దర్శకురాలు.

మూలాలు 

భారతీయ సినిమా నటీమణులు
కన్నడ సినిమా నటీమణులు
తమిళ సినిమా నటీమణులు
మలయాళ సినిమా నటీమణులు
భారత మహిళా చలనచిత్ర నిర్మాతలు
మలయాళ చిత్ర నిర్మాతలు
హిందీ సినిమా నటీమణులు
తెలుగు సినిమా నటీమణులు
తమిళనాడు వ్యాపార మహిళలు
మలయాళ టెలివిజన్‌ నటీమణులు
తమిళ టెలివిజన్‌ నటీమణులు
సౌత్ ఇండియన్ ఇంటర్నేషనల్ మూవీ అవార్డ్స్ విజేతలు